
REPUBLIKA HRVATSKA		 
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8 		Poslovni broj: Pp-3672/2025 




R J E Š E NJ E

Općinski prekršajni sud u Zagrebu, po sutkinji Antoniji Golac uz sudjelovanje zapisničarke Senke Višekruna, u prekršajnom predmetu protiv I-okr. pravne osobe RI CAFFE BAR j.d.o.o. i dr., zastupanih po braniteljici Vesni Matoković, odvjetnici iz Viškova, zbog prekršaja iz odredbe čl.296. st. 1. toč.16. i st.2. Zakona o autorskom pravu i srodnim pravima („Narodne novine“ br. 111/21), odlučujući o zahtjevu okrivljenika putem braniteljice za naknadu troškova prekršajnog postupka, 

r i j e š i o   j e

I.  Na temelju članka 140. stavak 8. Prekršajnog zakona (NN 107/07, 30/13, 157/13, 110/15, 70/17, 118/18, 114/22) braniteljici okrivljenika, Vesni Matoković, odvjetnici iz Viškova, ima se isplatiti iznos od 500,00 eura (petstoeura) na ime naknade troškova prekršajnog postupka.

II. Nalaže se računovodstvu suda da, po pravomoćnosti ovog rješenja, navedeni iznos uplati za okrivljenike, na račun odvjetnice Vesne Matoković, broj IBAN HR7523400091160229556 s pozivom na broj 3672-2025 otvoren kod PBZ d.d.

Obrazloženje

1. Presudom ovog suda broj 21. Pp-18052/2022 od 19. siječnja 2024. okrivljenici su proglašeni krivima te su im izrečene novčane kazne kao i trošak postupak zbog prekršaja iz čl.296. st. 1. toč.16. i st.2. Zakona o autorskom pravu i srodnim pravima („Narodne novine“ br. 111/21). Na navedenu presudu su okrivljenici podnijeli žalbu te je predmet upućen Visokom prekršajnom sudu Republike Hrvatske na nadležno odlučivanje.
2. Visoki prekršajni sud Republike Hrvatske je donio rješenje Ppž-2613/2024 od 5. ožujka 2025. kojim je prihvaćena žalba okrivljenika i predmet je vraćen na ponovno odlučivanje.
3. Dana 2. veljače 2026. ovaj sud je  presudom broj Pp-3672/2025 od 2. veljače 2025. proglasio okrivljenike krivima te su im izrečene novčane kazne kao i trošak postupak zbog prekršaja iz čl.296. st. 1. toč.16. i st.2. Zakona o autorskom pravu i srodnim pravima („Narodne novine“ br. 111/21). Na navedenu presudu su okrivljenici podnijeli žalbu, međutim kako je od dana počinjenja prekršaja proteklo više od 4 (četiri) godine, to je u smislu čl.13.st.6. Prekršajnog zakona protiv okrivljenika nastupila apsolutna zastara vođenja prekršajnog progona, koji se zbog zastare ne može više poduzimati.
2. Okrivljenici su po svojoj braniteljici podnijeli 28. travnja 2026. zahtjev za naknadu troškova obrane i to za:
-sastav žalbe od 31. siječnja 2024. – 100 bodova, 
-sastav žalbe od 12. ožujka 2026. – 100 bodova, vrijednost boda 2,00 eura, što ukupno iznosi 400,00 eura (četiristoeura), a uvećano za iznos PDV-a od 25% iznosi ukupno 500,00 eura (petstoeura).
3. Sud je pregledom spisa, a uzimajući u obzir vrijednosti pojedinih radnji odvjetnice određenih  odredbama Tarife o nagradama i naknadi troškova za rad odvjetnika, našao da je zahtjev je u cijelosti osnovan, te da braniteljici okrivljenika na ime naknade nastalih troškova valja isplatiti iznos od 500,00 eura (petstoeura), pa je riješeno kao u izreci.

Zagreb, 1. srpnja 2026.

   Zapisničarka 							     	 Sutkinja

Senka Višekruna							        Antonija Golac


POUKA O PRAVNOM LIJEKU:
	Protiv ovog rješenja nezadovoljna stranka ima pravo žalbe u roku od tri dana od dana dostave. Žalba se podnosi Općinskom prekršajnom sudu u Zagrebu, Avenija Dubrovnik 8,  u dva primjerka, a o žalbi odlučuje Visoki prekršajni sud Republike Hrvatske.

Dostavna naredba:
1. okrivljenicima: I okr. RI CAFFE BAR j.d.o.o., Rijeka, Riva 6 
                            II okr. Goran Zbašnik, Klimno, Klimno 29 
2. braniteljici okrivljenika: Odvjetnica Vesna Matoković, Viškovo, Marinići, Mučići 62
3. računovodstvu – po pravomoćnosti
    4. u spis

